|  |  |  |
| --- | --- | --- |
| Prvi.jpg | | [19. jul 2012.] **7/12** |
|  |  | |

|  |
| --- |
| **jul 2012. godine** |
| SAOPŠTENjE ZA MEDIJE |

**Realni pad tromjesečnog bruto domaćeg proizvoda 0,9%**

**I tromjesečje 2012/I tromjesečje 2011.**

Tromjesečni bruto domaći proizvod realno je manji za 0,9% u prvom tromjesečju 2012. godine u odnosu na prvo tromjesečje 2011. godine.

Posmatrano po područjima Klasifikacije djelatnosti, najveći realni rast bruto dodate vrijednosti ostvaren je u područjima *Ostale javne, komunalne, društvene, socijalne i lične uslužne djelatnosti* za 3,3%, *Finansijsko posredovanje* za 3,0%, *Zdravstveni i socijalni rad* za 2,7%, *Saobraćaj, skladištenje i komunikacije* za 2,6%, *Obrazovanje* za 2,5% dok je bruto dodata vrijednost realno manja u područjima: *Prerađivačka industrija* za 6,3%, *Građevinarstvo* za 5,5% i *Poljoprivreda, lov i šumarstvo* za 4,1%.

U zemljama iz okruženja zabilježene su sljedeće stope realnog rasta bruto domaćeg proizvoda za prvo tromjesečje 2012. godine u odnosu na isto tromjesečje 2011. godine i to: Slovenija (-0,2%), Srbija (-1,3%), Hrvatska (-1,3%) i Makedonija (-1,4%).

Grafikon 1. Stope realnog rasta BDP, promjene u odnosu na isto tromjesečje prethodne godine

**Stopa realnog rasta BDP za 2011. godinu 0,8% (prethodni podaci)**

U odnosu na 2010. godinu, BDP nominalno veći 4,4% (prethodni podaci)

|  |
| --- |
| **Bruto domaći proizvod** za 2011. godinu, obračunat primjenom „Proizvodne metode“, iskazan u tekućim cijenama kao prethodni podatak, iznosi 8 670 050 000 KM, odnosno 6 064 KM po stanovniku. U odnosu na 2010. godinu, bruto domaći proizvod je nominalno veći za 4,4%, a realno za 0,8%. |
| U strukturi bruto domaćeg proizvoda najznačajnije učešće ima područje *Trgovine* sa 12,0%, zatim slijedi *Poljoprivreda* sa 10,2%, *Državna uprava, odbrana i obavezno socijalno osiguranje* sa 10,1%, potom *Prerađivačka industrija* sa 9,0%, *Poslovanje nekretninama*, *iznajmljivanje i* *poslovne djelatnosti* sa 8,6%, itd. |
| Najveći realni rast po područjima djelatnosti zabilježen je u područjima *Vađenje ruda i kamena* 17,3%, *Ribarstvo* 4,7%, *Obrazovanje* 4,2%, *Ostale javne, komunalne, društvene, socijalne i lične uslužne djelatnosti* 3,9%, *Zdravstveni i socijalni rad 3,5%,*  *Prerađivačka industrija 3,2%*, *Finansijsko posredovanje* 3,0%*,* dok je negativna stopa rasta zabilježena u područjima *Građevinarstvo* (–4,3%), *Poljoprivreda, lov i šumarstvo* (-4,0%) *i Poslovanje nekretninama, iznajmljivanje i poslovne djelatnosti (-1,0%).* |
| Prema dohodovnom pristupu, u strukturi bruto domaćeg proizvoda na sredstva za zaposlene se odnosi 48,5%, na potrošnju fiksnog kapitala 14,3%, neto porezi na proizvodnju su -0,1%, a za neto operativni višak i neto mješoviti dohodak ostaje 19,4%. |
| **Ostvarene investicije za 2011. godinu 1 340 321 000 KM (prethodni podaci)** |
| **Ostvarene investicije** poslovnih subjekata (prethodni podaci), čije je sjedište u Republici Srpskoj, u 2011. godini iznosile su 1 340 321 000 KM. U strukturi investicionih ulaganja prema djelatnosti investitora najviše učestvuju *Državna uprava, odbrana i obavezno socijalno osiguranje* sa 27,0%, *Prerađivačka industrija* sa 16,4%, *Saobraćaj*, *skladištenje i komunikacije* sa 13,0% itd. |
| Ostvarene investicije poslovnih subjekata registrovanih na teritoriji Republike Srpske u nova stalna sredstva, prema namjeni investicija, u 2011. godini iznose 1 214 664 000 KM. Na teritoriji Republike Srpske uloženo je 1 203 670 000 KM (99,1%), dok je na teritoriji Federacije BiH i Brčko Distrikta BiH uloženo 10 994 000 KM (0,9%).  U strukturi investicionih ulaganja u nova stalna sredstva na teritoriji Republike Srpske prema namjeni najviše učestvuju *Građevinarstvo* sa 21,1%, *Prerađivačka industrija* sa 14,5%, *Saobraćaj, skladištenje i komunikacije* sa 13,5%. |

**Prosječna neto plata u junu 818 KM**

Najviša prosječna neto plata u području *Finansijsko posredovanje* 1 275 KM, najniža u području *Ugostiteljstvo* 573 KM

**Prosječna mjesečna neto plata** zaposlenih u Republici Srpskoj,isplaćena u junu 2012. godine iznosi818 KM, a prosječna mjesečna bruto plata 1 348 KM.

Prosječna neto plata isplaćena u junu 2012. godine u odnosu na maj 2012. godine manja je nominalno za 1,0% a realno za 0,3%. U odnosu na prosječnu neto platu u 2011. godini, prosječna neto plata u junu 2012. godine veća je nominalno za 1,1%, a realno je manja za 0,1%. U junu 2012. godine u odnosu na isti mjesec prošle godine prosječna neto plata nominalno je ostala na istom nivou dok je realno manja za 1,5%.

Najviša prosječna neto plata u junu 2012. godine, posmatrano po područjima djelatnosti, isplaćena je u području *Finansijsko posredovanje* i iznosi 1 275 KM, a najniža u području *Ugostiteljstvo* 573 KM.

U junu 2012. godine, u odnosu na maj 2012. godine, najveći nominalni rast neto plate zabilježen je u područjima *Poljoprivreda, lov i šumarstvo* za 6,2%, *Zdravstveni i socijalni rad* za 3,0% i *Građevinarstvo* za 2,3% dok je nominalno niža plata u područjima *Obrazovanje* za 5,9%, *Vađenje ruda i kamena* za 5,4% i *Finansijsko posredovanje za 5,2%*.

2011. 2012.

KM

Grafikon 1. Prosječne neto plate zaposlenih po mjesecima

**Ukupan broj zaposlenih, 31. mart 2012. godine 237 520**

Prema podacima statistike rada, ukupan broj zaposlenihu martu 2012. godine je 237 520što je u odnosu na septembar 2011. godine, manje za 0,2 %, a u odnosu na mart 2011. godine manje za 1,0%.

Posmatrano po područjima djelatnosti, do smanjenja broja zaposlenih, došlo je u područjima Građevinarstvo za 8,2%, Poljoprivreda, lov i šumarstvo za 3,0%, Vađenje rude i kamena za 2,2%, Trgovina na veliko i malo za 1,8% i Prerađivačka industrija za 1,1%,.

Rast broja zaposlenih zabilježen je u područjima: Finansijsko posredovanje za 7,1%, Obrazovanje za 3,0%, Zdravstveni i socijalni rad za 2,5% Ostale javne, komunalne, društvene, socijalne i lične uslužne djelatnosti za 2,5% i Državna uprava i odbrana i obavezno socijalno osiguranje za 1,9%.

**Mjesečna inflacija u junu 2012. godine -0,7%**

**Godišnja inflacija (jun 2012/jun 2011) 1,6%**

Cijene proizvoda i usluga, koje se koriste za ličnu potrošnju u Republici Srpskoj, mjerene indeksom potrošačkih cijena, u junu 2012. godine u odnosu na maj 2012. godine, u prosjeku su niže za 0,7%.

Ovakvo kretanje cijena rezultiralo je i ovaj mjesec pojeftinjenjem svih vrsta goriva, što je prouzrokovalo pad cijena u odjeljku *Prevoz* od2,2%, te pojeftinjenjem pojedinih prehrambenih proizvoda, tako da je u grupi *Hrana i bezalkoholna pića* zabilježen pad cijena od 1,0%.

Povećanje cijena zabilježeno je jedino u podgrupama *Voće 1,0%* i *Meso 0,5%.* U podgrupi *Voće* je zabilježen dalji rast cijena citrusnog voća (narandža, limun, grejpfurt, mandarina, limun, kivi), kao i povećanja cijene jabuka i krušaka, dok je na povećanje cijena u podgrupi *Meso* uticalo povećanje svinjetine za 1,1%, teletine za 0,6% i junetine za 0,3%. Na smanjenje cijena u grupi Hrana uticalo je smanjenje cijena povrća za 9,3%, zatim riže 1,6%, zamrznutog lisnatog tijesta 1,1%, riječne i morske ribe 1,1%, svježeg mlijeka 2,4%, mliječnih proizvoda 1,3%, kokošijih jaja 4,7%,šećera 2,8%, dodatka jelima (vegeta, začin C...) 3,7%, konditorskih proizvoda 1,2%. Na smanjenje cijena *Bezalkoholnih pića* od 0,5% najviše je uticalo smanjenje cijena kafe 1,0% i kakaa 0,4%.

Odjeljak *Stanovanje* bilježi pad cijena od 0,4% i to zbog nižih cijena plina od 5,4% i lož ulja od 4,6%.

Zabilježen je rast kod 3 od ukupno 12 odjeljaka. Rast cijena u junu zabilježen je i u odjeljcima *Namještaj i pokućstvo, Alkoholna pića i duvan* i *Ostala dobra i usluge.*

Rast cijena 0,2% koji je zabilježen u odjeljku *Namještaj i pokućstvo* nastao je zbog viših cijena malih aparata i raznih dodataka za 0,6%, kao i proizvoda za čišćenje i održavanje kuće za 0,4%.

U odjeljku *Alkoholna pića i duvan* zabilježen je rast cijena 0,1%, usljed povećanja cijene vina 0,9% i piva 0,3%.

I u odjeljku *Ostala dobra i usluge* je zabilježen je rast cijena 0,1%, zbog povećanja cijena nekih proizvoda za ličnu njegu (toalet papir, lakovi za kosu, farbe za kosu i sl.) za 1,0%.

U odjeljcima *Zdravstvo, Komunikacije*, *Rekreacija i kultura*, *Obrazovanje*, *Restorani i hoteli* cijene se u prosjeku nisu mijenjale.

Cijene proizvoda i usluga, koji se koriste za ličnu potrošnju u Republici Srpskoj, u junu 2012. godine u odnosu na isti mjesec 2011. godine, više su u prosjeku za 1,6%.

Posmatrano po odjeljcima namjene potrošnje, u junu 2012. godine u odnosu na jun 2011. godine, najviši rast zabilježen je kod odjeljka *Alkoholna pića i duvan* za 8,4%,zatim slijede indeksi odjeljaka: *Komunikacije* za 4,2%, *Prevoz* za 4,0%, *Namještaj i pokućstvo za 1,8%*, *Stanovanje* za 1,2%, *Hrana i bezalkoholna pića* za 0,8%, *Ostala dobra* i *usluge za 0,8%,* *Zdravstvo za 0,3%,* *Restorani i hoteli* za 0,2%, *Obrazovanje* za 0,1%. Indeks odjeljka *Rekracija i kultura* niži je za 0,6%,dok je indeks odjeljka *Odjeća i obuća* niži za 3,9%.

**Cijene proizvođača industrijskih proizvoda (VI 2012/V 2012) u prosjeku više 0,3%**

Cijene proizvođača industrijskih proizvoda u junu 2012. godine u odnosu na maj 2012. Godine, u prosjeku su više za 0,3%, u odnosu na jun 2011. godine više su za 0,4% i u odnosu na decembar 2011. godine za 0,3%.

Posmatrano po namjeni potrošnje, u junu 2012. godine u odnosu na maj 2012. godine cijene energije u prosjeku su više za 0,5%, cijene netrajnih proizvoda za široku potrošnju za 0,3%, cijene intermedijarnih proizvoda za 0,2%. Cijene kapitalnih prozvoda u prosjeku su niže za 0,1%, dok su cijene trajnih proizvoda za široku potrošnju u prosjeku ostale na istom nivou.

Posmatrano po namjeni potrošnje cijene energije, u junu 2012. godine u odnosu na jun 2011. godine, u prosjeku su više za 1,6%, cijene netrajnih proizvoda za široku potrošnju za 1,1%, cijene trajnih proizvoda za široku potrošnju za 0,3%, cijene kapitalnih prozvoda za 0,1%, dok su cijene intermedijarnih proizvoda u prosjeku su niže za 1,0%.

Posmatrano po područjima industrijske proizvodnje (PRODCOM), cijene područja područja (C) vađenje ruda i kamena u junu 2012. godine u odnosu na maj 2012. godine u prosjeku su više za 1,7%, cijene područja(D) prerađivačka industrija za 0,2%, dok su cijene područja (E) proizvodnja i snabdijevanje električnom energijom, gasom i vodom u prosjeku ostale na istom nivou.

U junu 2012. godine, u odnosu na jun 2011. godine, cijene područja *Vađenje ruda i kamena* u prosjeku su više za 3,1%, cijene područja *Proizvodnja i snabdijevanje električnom energijom*, *gasom i vodom* za 0,5% i cijene područja *Prerađivačka industrija* za 0,1%.

**Indeks industrijske proizvodnje (VI 2012/∅ 2011.) manji 1,6%**

Indeks zaposlenih u industriji (VI 2012/∅ 2011.) manji 1,2%

**Industrijska proizvodnja** ostvarena u junu 2012. godine u odnosu na prosječnu mjesečnu proizvodnju iz 2011. godine manja je za 1,6%, u odnosu na isti mjesec prošle godine manja je za 5,6%, dok je u odnosu na prethodni mjesec tekuće godine veća za 4,2%.

Industrijska proizvodnja ostvarena u periodu januar - jun 2012. godine u odnosu na isti period prošle godine manja je za 4,2%. U istom periodu u području *Proizvodnja i snabdijevanje električnom energijom* zabilježena je negativna stopa promjene od 1,3%, u području *Vađenje ruda i kamena* negativna stopa promjene od 2,7% i u području *Prerađivačka industrija* negativna stopa promjene od 6,8%.

Posmatrano po ekonomskoj namjeni industrijskih proizvoda u periodu januar – jun 2012. godine u odnosu na isti period prošle godine zabilježena je negativna stopa promjene energije od 1,5%, netrajnih proizvoda od 8,3% i intermedijarnih proizvoda od 8,7%, dok je kod kapitalnih proizvoda zabilježena pozitivna stopa promjene od 7,6% i kod trajnih proizvoda pozitivna stopa promjene od 0,4%.

**Broj zaposlenih u industriji** u junu 2012. godine u odnosu na maj 2012. godine manji je za 0,4%.

Ukupan broj zaposlenih u industriji u periodu januar - jun 2012. godine u poređenju sa istim periodom prošle godine manji je za 1,9%, pri čemu je u području *Proizvodnja i snabdijevanje električnom energijom* zabilježen pad broja zaposlenih od 0,3%, u području *Vađenje ruda i kamena* pad od 1,1% i u području *Prerađivačka industrija* pad od 2,2%.

**Pokrivenost uvoza izvozom (u periodu I–VI 2012.) 55,0%**

Izvoz (I-VI 2012/I-VI 2011.) smanjen 4,1%

U mjesecu junu 2012. godine, ostvaren je izvoz u vrijednosti 214 miliona KM i uvoz u vrijednosti od 381 milion KM.

U okviru ukupno ostvarene robne razmjene Republike Srpske sa inostranstvom u junu ove godine, procenat pokrivenosti uvoza izvozom iznosio je 56,2%.

U periodu januar - jun 2012. godine ostvaren je izvoz u vrijednosti od milijardu i 180 miliona KM, što je za 4,1% manje u odnosu na isti period prethodne godine. Uvoz je, u istom periodu, iznosio 2 milijarde 144 miliona KM, što je za 0,7% više u odnosu na isti period prethodne godine.

Procenat pokrivenosti uvoza izvozom za prvih šest mjeseci tekuće godine iznosio je 55,0%, dok je spoljnotrgovinski robni deficit iznosio 964 miliona KM.

U pogledu geografske distribucije robne razmjene Republike Srpske sa inostranstvom, u periodu januar - jun 2012. godine, najviše se izvozilo u Italiju i to u vrijednosti od 188 miliona KM, odnosno 15,9%, te u Srbiju, u vrijednosti od 186 miliona KM, odnosno 15,7% od ukupnog ostvarenog izvoza.

U istom periodu, najviše se uvozilo iz Rusije i to u vrijednosti od 529 miliona KM, odnosno 24,7% i iz Srbije, u vrijednosti od 366 miliona KM, odnosno 17,1% od ukupno ostvarenog uvoza.

Posmatrano po grupama proizvoda, u periodu januar - jun 2012. godine, najveće učešće u izvozu ostvaruju naftna ulja i ulja dobijena od bitumenoznih minerala (osim sirovih) sa ukupnom vrijednošću od 174 miliona KM, što iznosi 14,8% od ukupnog izvoza, dok najveće učešće u uvozu ostvaruje nafta i ulja dobijena od bitumenoznih minerala (sirova), sa ukupnom vrijednošću od 568 miliona KM, što iznosi 26,5% od ukupnog uvoza.

hilj. КМ

2011. 2012.

Grafikon 2. Izvoz i uvoz po mjesecima u hiljadama KM

|  |
| --- |
| **MATERIJAL PRIPREMILI:** |
| **Statistika nacionalnih računa**  Žana Alagić  [zana.alagic@rzs.rs.ba](mailto:zana.alagic@rzs.rs.ba)  Milka Ciganović  [milka.ciganovic@rzs.rs.ba](mailto:milka.ciganovic@rzs.rs.ba)  Jadranka Luburić  [jadranka.luburic@rzs.rs.ba](mailto:jadranka.luburic@rzs.rs.ba)  Dijana Maleš  [dijana.dedic@rzs.rs.ba](mailto:dijana.dedic@rzs.rs.ba) |
| **Statistika rada**  Biljana Glušac  [biljana.glisic@rzs.rs.ba](mailto:biljana.glisic@rzs.rs.ba)  Vladimir Koprivica  [vladimir.koprivica@rzs.rs.ba](mailto:vladimir.koprivica@rzs.rs.ba) |
| **Statistika cijena**  Biljana Tešić  [biljana.tesic@rzs.rs.ba](mailto:biljana.tesic@rzs.rs.ba)  Jasminka Milić  [jasminka.milic@rzs.rs.ba](mailto:jasminka.milic@rzs.rs.ba) |
| **Statistika industrije i rudarstva**  Mirjana Bandur  [mirjana.bandur@rzs.rs.ba](mailto:mirjana.bandur@rzs.rs.ba) |
| **Statistika spoljne trgovine**  Sanja Stojčević  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **OBJAŠNjENjA POJMOVA** |
| **∅** - prosjek |

|  |
| --- |
|  |
| Saopštenje pripremilo odjeljenje publikacija |
| Vladan Sibinović, načelnik odjeљenja  Izdaje Republički zavod za statistiku,  Republika Srpska, Banja Luka, Veљka Mlađenovića 12d  Dr Radmila Čičković, direktor Zavoda  Saopštenje je objavљeno na Internetu, na adresi: www.rzs.rs.ba  tel. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Prilikom korišćenja podataka obavezno navesti izvor** |